བསྟན་འཛིན་དར་རྒྱས་ཀྱིས་བུད་མེད་ཀྱིས་སྤྱོད་པའི་ཡོབ་ཅིག་བཏོན།ཁོང་གིས་ངོ་སྤྲོད་བྱས་པར་གཞིགས་ན།ཡོབ་དེ་ནི་ཆིང་རྒྱལ་རབས་སུ་ཐོན་པའི་ཡོབ་སྤུས་དག་ཅིག་ཡིན་ཞིང་།གསེར་ཚགས་བརྒྱབ་པའི་ཡོབ་དེའི་མཐིལ་དུ་ཚགས་དཀྲོལ་བརྒྱབ་པ་ནི་སྔར་བས་ཡང་པོ་ཡོང་བའི་ཆེད་དུ་རེད།དེའི་མཐའ་འཁོར་དུ་རྩྭ་རིས་དཀྲོལ་བའི་ཐོག་མཐའ་གཉིས་སུ་ད་དུང་ཆུ་རིས་ཀྱི་གསེར་ཚགས་ཀྱང་བརྒྱབ་ཡོད།ཡོབ་དེ་རིགས་མཐོང་མ་ཐག་གནའ་རབས་བོད་ཀྱི་སྐུ་དྲག་ཚོའི་སྲས་མོ་ཚོར་མ་གཏོགས་སྤྱོད་རྒྱུ་མེད་པའི་ཡོབ་ཅིག་ཡིན་པ་ཤེས་ཐུབ།གནའ་བོའི་བོད་དུ་རིམ་པ་མངོན་གསལ་དུ་ཕྱེ་བའི་ལྷམ་ཡུ་རིང་དང་།ཕྱུ་པ།ཞྭ་མོའམ་ཡང་ན་རྒྱན་ཆ་སོགས་ཚང་མ་ནི་ཐོབ་ཐང་གི་མཚོན་རྟགས་ཤིག་རེད།དེ་དག་ལས་དབང་ཆ་དང་།གནས་བབ།བརྒལ་ཐབས་བྲལ་བའི་དབང་གྲགས་ལ་སོགས་མཚོན་གྱི་ཡོད།ཡོབ་སྤུས་དག་དེ་རིགས་སྐུ་དྲག་ཚོའི་སྲས་མོར་མ་གཏོགས་སྤྱོད་རྒྱུ་མེད།ཡོབ་དེ་རིགས་ལ་ད་ལྟ་ཁྲོམ་རའི་ཐོག་རིན་གོང་སྒོར་ཁྲི་ཡས་མས་བྱེད་ཀྱི་ཡོད།